cyanic-selkie/wikianc huggingface dataset:
Υπουργείο Εξωτερικών (Κύπρος)
Αποστολή
Στο πλαίσιο αυτό, το Υπουργείο κατόπιν αποτίμησης των κρατούντων διεθνών δεδομένων και λαμβάνοντας υπόψη τα πορίσματα δημόσιου διαλόγου που διεξήγαγε πότε; για ποιο θέμα;, προχώρησε το 2019, στο πλαίσιο μιας ευρείας διαδικασίας μεταρρύθμισής του, στην υιοθέτηση ενός αναπροσαρμοσμένου στρατηγικού σχεδίου. Το σχέδιο αυτό οικοδομείται επί του οράματος ενάσκησης μιας πολυδιάστατης εξωτερικής πολιτικής με ξεκάθαρο προσανατολισμό και επικέντρωση του έργου που επιτελείται στην προστασία και αναβάθμιση της διεθνούς υπόστασης της Δημοκρατίας και στην ενίσχυση του ρόλου της ως πυλώνα σταθερότητας στην περιοχή. Πρωταρχικός στόχος και προμετωπίδα της δράσης του Υπουργείου Εξωτερικών παραμένει η ουσιαστική συμβολή του στις προσπάθειες που καταβάλλονται για επίλυση του κυπριακού προβλήματος.
Το στρατηγικό σχέδιο του Υπουργείου αφορά κυλιόμενη περίοδο τριών ετών και αναθεωρείται σε τακτά διαστήματα στη βάση των πορισμάτων που εξάγονται από την εξαμηνιαία παρακολούθηση της εφαρμογής του σχεδίου από την Κεντρική Διοίκηση και τις Διπλωματικές Αποστολές της Δημοκρατίας.
Το κείμενο της στρατηγικής 2021-2023 περιλαμβάνει τις προτεραιότητες δράσης του Υπουργείου όπως προκύπτουν από τη βασική επιδίωξή του να συμβάλει καθοριστικά στη μεγιστοποίηση της πρόσθετης αξίας της Δημοκρατίας στις διεθνείς της σχέσεις μέσα από δράσεις συνέργειας και συνεργασίας.
Οι κύριες προτεραιότητες που έχουν τεθεί στο ισχύον σχέδιο στρατηγικής είναι η αναβάθμιση της δράσης της Δημοκρατίας στο πλαίσιο της περιφερειακής συνεργασίας, η μεγιστοποίηση της προστιθέμενης αξίας της συμμετοχής της Κύπρου στην ΕΕ, η ενίσχυση της κυπριακής παρουσίας σε διεθνές επίπεδο και η αναβάθμιση της εξωτερικής δράσης της Δημοκρατίας.
Διατελέσαντες υπουργοί
Ο πίνακας που ακολουθεί παρουσιάζει όλους του Υπουργούς Εξωτερικών από την ίδρυση του υπουργείο έως σήμερα:
Παραπομπές
Εξωτερικών Κατηγορία:Υπουργείο Εξωτερικών (Κύπρος) Κυπρος
Ετιέν-Ζυλ Μαρέ
Ο Ετιέν-Ζυλ Μαρέ (Γαλλικά: Étienne-Jules Marey) (1830 - 1904)  ήταν Γάλλος γιατρός, φυσιολόγος, βιολόγος, βιομηχανικός, καθηγητής στο Κολέγιο της Γαλλίας και εφευρέτης. Επιδόθηκε σε μια σειρά ανακαλύψεων στους τομείς της ιατρικής, της κίνησης των ανθρώπων και των ζώων, της αεροπορίας, της φυσιολογίας, της βιομηχανικής, της εργαστηριακής φωτογραφίας, του κινηματογράφου και πολλά άλλα.
Υπήρξε μία από τις ηγετικές μορφές της επιστήμης του 19ου αιώνα και θεωρείται ένας από τους πρωτοπόρους της φωτογραφίας και του κινηματογράφου.
Πρώτη συσκευή
αριστερά|μικρογραφία|Ο φορητός σφυγμογράφος του Μαρέ Το 1859, ο Mαρέ υπέβαλε διδακτορική διατριβή στην ιατρική και σχεδίασε την πρώτη του συσκευή. Ο φορητός σφυγμογράφος του, συσκευή που εμπνεύστηκε από παλαιότερη γερμανική, κατέγραφε τον σφυγμό του ανθρώπου, οδηγώντας σε νέες επιστημονικές θεωρίες σχετικά με την κυκλοφορία του αίματος.
Οι μηχανές «εξερεύνησης κίνησης» που έφτιαξε στη συνέχεια (συμπεριλαμβανομένου ενός καρδιογράφου, πνευμονογράφου, μυογράφου και πολυγράφου) άνοιξαν το δρόμο για σημαντικές εξελίξεις στους τομείς της ιατρικής και της φυσιολογίας.
Άνθρωποι και ζώα
μικρογραφία|Πελεκάνος που πετά, χρονοφωτογραφία γύρω στο 1882. Ο Μαρέ βρήκε έναν τρόπο να αποτυπώνει διάφορες φάσεις της κίνησης σε μία φωτογραφία Ο Mαρέ προχώρησε γρήγορα τις έρευνές του και τελειοποίησε και γενίκευσε τη χρήση των γραφικών οργάνων στη μελέτη των φυσιολογικών φαινομένων. Έτσι, μελέτησε τις κινήσεις της καρδιάς, τη μυϊκή συστολή, το βάδισμα του ανθρώπου, το πέταγμα των πτηνών και την κίνηση των αλόγων, κάνοντας πληθώρα σημαντικών ανακαλύψεων. Στις αρχές της δεκαετίας του 1860, εφάρμοσε τη «γραφική μέθοδο» σε έντομα, των οποίων οι κινήσεις είναι ιδιαίτερα περίπλοκες και δυσνόητες.
Πρωτοπόρος της αεροπορίας
Για να μελετήσει την πτήση των πτηνών, ο Μαρέ ανέπτυξε μια ολόκληρη σειρά συσκευών που μπορούσαν να καταγράψουν την παραμικρή κίνηση των πτηνών, καθώς και την αναπνοή και τη μυϊκή τους προσπάθεια. Η έρευνά του παρείχε σταθερές βάσεις στους θεωρητικούς της πρώιμης αεροπορίας. Το 1879, ένα πρώιμο αεροπλάνο που σχεδίασε ο Γάλλος μηχανικός Βικτόρ Τατέν ήταν το πρώτο που απογειώθηκε, αν και για μόλις λίγα μέτρα.
Μάιμπριτζ και το καλπάζον άλογο
Το 1873, ο Μαρέ διαπίστωσε ότι τα καλπάζοντα άλογα έχουν και τις 4 οπλές ανασηκωμένες από το έδαφος για ένα δευτερόλεπτο και ότι, σε μια άλλη στιγμή, έβαζαν όλο το βάρος τους στο ένα μπροστινό πόδι. Αυτή η παρατήρηση ενέπνευσε τον Αμερικανό Λίλαντ Στάνφορντ και τον Άγγλο φωτογράφο Ίντγουιρντ Μάιμπριτζ να ξαναρχίσουν τις προηγούμενες εγκαταλελειμμένες προσπάθειές τους για λήψη στιγμιότυπων κινούμενων αλόγων.
Το φωτογραφικό τουφέκι και η χρονοφωτογραφική κάμερα
μικρογραφία|Φωτογραφικό τουφέκι του 1882, [[Μουσείο Τεχνών και Επιτηδευμάτων]] μικρογραφία|Χρονοφωτογραφία του Μαρέ, Άνθρωπος που περπατάει, 1890-91 Οι περίφημες φωτογραφίες του καλπάζοντος αλόγου που τράβηξε ο Μάιμπριτζ το 1878 παρακίνησαν τον Μαρέ να ασχοληθεί με τη φωτογραφία. Το 1882, ανέπτυξε το φωτογραφικό τουφέκι, με το οποίο μπορούσε σε ελάχιστο χρόνο να αποτυπώσει μια μεγάλη σειρά από διαδοχικές εικόνες, 12 λήψεις ανά δευτερόλεπτο με μια μόνο κάμερα βελτιώνοντας την τεχνική του Μάιμπριτζ που φωτογράφισε τις διαδοχικές στιγμές του καλπασμού του αλόγου με 12 κάμερες.
Στη συνέχεια σχεδίασε μια πολύ πιο ισχυρή κάμερα με γυάλινη πλάκα και έβγαλε όμορφα καθαρά και ακριβή πλάνα ανθρώπων σε κίνηση. Οι φωτογραφίες αυτού του είδους ονομάστηκαν χρονοφωτογραφίες. Τη δεκαετία του 1880 ανέπτυξε περαιτέρω την κινούμενη φωτογραφία σε ένα ξεχωριστό πεδίο της χρονοφωτογραφίας.
Επιστημονικά και καλλιτεχνικά πλάνα
Οι χρονοφωτογραφίες του Μαρέ ήταν κάτι σαν επανάσταση στην επιστημονική απεικόνιση και συγχρόνως στην ιστορία τέχνης. Ήταν πρόδρομοι της σύγχρονης τέχνης, της αφαίρεσης, του φουτουρισμού και της κινητικής τέχνης του 20ού αιώνα. Ο θεωρητικός και καλλιτέχνης Μαρσέλ Ντυσάν παραδέχτηκε ότι εμπνεύστηκε σε μεγάλο βαθμό από τις χρονοφωτογραφίες του Mαρέ για τη δημιουργία του έργου του το Γυμνό που κατεβαίνει τη σκάλα (1912), το οποίο συγκλόνισε τη σύγχρονη τέχνη.
Ταινίες
Το καλοκαίρι του 1889, ο Mαρέ δημιούργησε τις πρώτες του ταινίες σε σελιλόιντ, το νέο διαφανές ρολό ταινιών που δημιουργήθηκε στις Ηνωμένες Πολιτείες από τον Τζωρτζ Ήστμαν για την Kodak. Η κάμερα του Μαρέ είχε ένα «πλαίσιο πίεσης» που σταματούσε περιοδικά το ρολό της ταινίας στην εστίαση του φακού όταν το κλείστρο ήταν ανοιχτό, αρχή που βοήθησε στην εξέλιξη της κινηματογραφικής κάμερας.
Συγγράμματα
Το όνομά του Ετιέν-Ζυλ Μαρέ συνδέθηκε με ορισμένους νόμους που διέπουν τη διεγερσιμότητα του μυοκαρδίου και ειδικά με το νόμο της περιοδικής ανερεθιστικότητας της καρδιάς. Μερικά από τα σημαντικότερα συγγράμματά του είναι:
Παραπομπές
Κατηγορία:Γάλλοι εφευρέτες Κατηγορία:Φωτογράφοι του 19ου αιώνα Κατηγορία:Πρωτοπόροι της φωτογραφίας Κατηγορία:Πρωτοπόροι του κινηματογράφου Κατηγορία:Μέλη της Ακαδημίας Επιστημών (Γαλλία) Κατηγορία:Γάλλοι ιατροί
Ιρλανδία (αποσαφήνιση)
Η λέξη Ιρλανδία είναι δυνατόν να αναφέρεται:
Πρότερες πολιτικές οντότητες που χρησιμοποιούν το όνομα Ιρλανδία ή διαφοροποιήσεις του:
Ισφαρά
Η Ισφαρά ή Εσφαρά (τατζίκικα: Исфара, ) είναι πόλη στην περιφέρεια Σουγντ στο βόρειο Τατζικιστάν, στα σύνορα με το Κιργιστάν.
Υπάρχουν επί του παρόντος εδαφικές διαφορές μεταξύ Τατζικιστάν και Κιργιστάν σχετικά με την περιοχή της Κοιλάδας Ισφαρά.
Ιστορία
αριστερά|μικρογραφία|246x246εσ| [[Μπαμπούρ|Ο Μπαμπούρ και ο στρατός του επιτίθενται στο φρούριο του Ιμπραχίμ Σαρού, κατά τη διάρκεια της πολιορκίας της Ισφαρά.]] Ο πρώτος συγγραφέας, που αναφέρει την Εσφαρά ως πόλη, είναι ο Μπαμπούρ. Εξήρε τους οπωρώνες και τους καρπούς της Ισφάρα, ειδικά τα αμύγδαλά της. Κατά τον 16ο αιώνα, πραγματοποιήθηκε η κατασκευή μεγάλων δημόσιων κτιρίων, ιδίως τζαμιών και μεντρεσέδων. Τον 18ο αιώνα η Ισφαρά ήταν η έδρα του Χανάτου της Κοκάνδης, του οποίου οι πόλεμοι με το Εμιράτο της Μπουχάρας είχαν ως αποτέλεσμα την καταστροφή ορισμένων ιστορικών μνημείων.
Περίπου 20 χιλιόμετρα νότια, στο χωριό Τσορκού, το μαυσωλείο Χαζράτι Σοχ είναι σκαλισμένο από ξύλο και χρονολογείται εν μέρει από τον 8ο αιώνα. Πρόκειται για μια δομή, που είναι μοναδική στην Κεντρική Ασία.
Δημογραφικά στοιχεία
Ο πληθυσμός της Ισφαρά είναι κυρίως Τατζίκοι.
Γεωγραφία
Η Ισφαρά βρίσκεται κοντά στη συνοριακή διασταύρωση τριών ανεξάρτητων κρατών: του Τατζικιστάν, του Ουζμπεκιστάν και του Κιργιζιστάν, σε ύψος 863 μέτρα πάνω από την επιφάνεια της θάλασσας. Η έκταση της πόλης είναι 832 τετραγωνικά χιλιόμετρα.
Κλίμα
Η κλιματική ταξινόμηση Κέππεν για την πόλη είναι "Bwk": τροπικό και υποτροπικό κλίμα της ερήμου. Η μέση θερμοκρασία είναι 11,8°C. Ο θερμότερος μήνας είναι ο Ιούλιος, με μέση θερμοκρασία 25°C, και ο πιο κρύος μήνας είναι ο Ιανουάριος, με μέση θερμοκρασία -2,7°C. Ο μέσος όρος υετού είναι 544,6 χιλιοστά και υπάρχουν κατά μέσο όρο 74,3 ημέρες βροχόπτωσης.
Υποδιαιρέσεις
Πριν από το 2018, η Ισφαρά ήταν η έδρα του διαμερίσματος Ισφαρά, το οποίο κάλυπτε την ίδια περιοχή με την παρούσα πόλη. Η πόλη Ισφαρά καλύπτει την ίδια την πόλη, τρεις κωμοπόλεις και εννέα τζαμοάτ, υποδιαιρέσεις της τοπικής αυτοδιοίκησης στο Τατζικιστάν. Αυτά είναι τα εξής:
Οικονομία
μικρογραφία| Τεϊοποτείο στην Ισφαρά Περίπου 20 βιομηχανικές εταιρείες στην Ισφαρά παράγουν ηλεκτρικό εξοπλισμό, χημικά και μεταλλουργικά προϊόντα, δομικά υλικά, τρόφιμα και άλλα.
Η Ισφαρά φημίζεται για τους οπωρώνες βερίκοκων.
Ημίκλειστο άνοιγμα
Ημίκλειστο άνοιγμα (ή Ημίκλειστη παρτίδα) είναι το σκακιστικό άνοιγμα στο οποίο τα λευκό παίζουν 1.δ4 και τα μαύρα δεν απαντούν συμμετρικά με 1...δ5, όπως στο Κλειστό άνοιγμα, αλλά με οποιαδήποτε άλλη κίνηση.
Ανοίγματα
Τα Ημίκλειστα ανοίγματα καταχωρούνται στην Εγκυκλοπαίδεια Σκακιστικών Ανοιγμάτων υπό τους κωδικούς A40–A99, D70–D99 και E00–E99. Οι καραχωρήσεις φαίνονται αναλυτικά στον παρακάτω πίνακα:
Πηγές
Κατηγορία:Ορολογία σκακιού Κατηγορία:Σκακιστικά ανοίγματα
EA-3148
Το EA-3148 (Ουσία 100A) είναι ένας παράγοντας νεύρων της λεγόμενης σειράς "παραγόντων V" αερίων νεύρων και έχει χημική συγγένεια με τους παράγοντες VX και VR. Η εν λόγω ουσία μελετήθηκε κατά τον Ψυχρό Πόλεμο τόσο από τους Σοβιετικούς όσο και από τους Αμερικανούς. Η ιδιαιτερότητά του έγκειται στο ότι απετέλεσε τον μοναδικό παράγοντα νεύρων ο οποίος έχει μεγαλύτερη δραστικότητα από το VX (περ. 50% αποτελεσματικότερο κατά βάρος) για τον οποίο δημοσιεύτηκαν ανοιχτά στο κοινό πληροφορίες. Αν και είναι μία από τις τοξικότερες ουσίες που έχουν κατασκευαστεί, οι Αμερικανοί μελετητές και οι Σοβιετικοί συνάδελφοί τους παρατήρησαν ότι οι φυσικοχημικές του ιδιότητες το καθιστούσαν ακατάλληλο για στρατιωτική χρήση, οπότε οι έρευνες εγκαταλείφθηκαν. Η χημική σύσταση της ουσίας ΕΑ-3148 την εντάσσει στην κατηγορία των "Τοξικών χημικών" του "Σχεδίου 1" της Συνθήκης για τα Χημικά Όπλα και συνεπώς παραγωγή και οποιαδήποτε χρήση του απαγορεύεται με διεθνή νόμο, με εξαίρεση συγκεκριμένες χημικές και φαρμακολογικές έρευνες.
Παραπομπές
Κατηγορία:Χημικά όπλα Κατηγορία:Οργανικές ενώσεις με θείο Κατηγορία:Οργανικές ενώσεις με άζωτο Κατηγορία:Οργανικές ενώσεις με οξυγόνο
Δυόσμος
Ο δυόσμος (επιστημονική ονομασία Mentha spicata, μίνθη η σταχυώδης) είναι είδος μέντας, το οποίο είναι ιθαγενές της Ευρώπης και της Νοτιοδυτικής Ασίας. Ο δυόσμος, πέρα από τη χρήση του ως αντισπασμωδικό, τονωτικό και χωνευτικό βότανο, χρησιμοποιείται για να αρωματίσει διάφορα φαγητά. Απαντάνται και με το όνομα ηδύοσμος, και καταγράφονται 13 είδη του και 9 παραλλαγές.
Είναι ριζωματώδες πολυετές φυτό που φθάνει σε ύψος 30 με 100 εκατοστά. Οι μίσχοι και τα φύλλα καλύπτονται σε ποικίλο βαθμό από τριχίδια, ενώ το ρίζωμα είναι σαρκώδες και εκτεταμένο. Τα φύλλα είναι ωοειδή, με μήκος 5 με 9 εκατοστά και 1,5 με 3 εκατοστά πλατιά. Τα άνθη του είναι μικρά ρόδινα ή μωβ ανοιχτό. Βγαίνουν πολλά μαζί σε στάχεις στις κορυφές των βλαστών.
Τα οφέλη του δυόσμου είναι πολλαπλά για τον ανθρώπινο οργανισμό, καθώς περιλαμβάνει θρεπτικά συστατικά, όπως κάλλιο, μαγγάνιο, σίδηρο, ασβέστιο και μαγνήσιο. Ακόμα, έχει αντιοξειδωτική δράση και ενσωματώνει βιταμίνες, συμπεριλαμβανομένων των βιταμινών C, B6, A και β-καροτίνης.
Βοηθά στο αναπνευστικό σύστημα ως αφέψημα για τα κρυολογήματα του χειμώνα, στο γαστρεντερικό σύστημα καταπραΰνοντας τα συμπτώματα της γαστροοισοφαγικής παλινδρόμησης αλλά και στις ημικρανίες και τον ερεθισμένο λαιμό.
Αλίκη Νέβιλ
Η Αλίκη Νέβιλ, βαρόνη του Φιτσούγ (1430 - μετά τις 22 Νοεμβρίου 1503) σύζυγος του Χένρι Φιτσούγ, 5ου βαρόνου του Φιτσούγ ήταν τρίτη κόρη του Ριχάρδου Νέβιλ, 5ου κόμη του Σόλσμπερι και της Αλίκης Μόνταγκιου, 5ης κόμισσας του Σόλσμπερι. Η Αλίκη Νέβιλ ήταν η προγιαγιά της βασίλισσας Αικατερίνης Παρ και η αδελφή του Ριχάρδου Νέβιλ, 16ου κόμητος του Γουόρικ του "Παραγωγού βασιλέων".
Οικογενειακή καταγωγή
Η οικογένεια της Αλίκης ήταν μια από τις ισχυρότερες οικογένειες του Αγγλικού βορά με μεγάλη στρατιωτική παράδοση και υπηρεσίες στους βασιλείς που την συνέχισε ο αδελφός της Ριχάρδος Νέβιλ, 16ος κόμης του Γουόρικ. Ο πατέρας της ήταν δισέγγονος του Εδουάρδου Γ΄ της Αγγλίας μέσω της μητέρας του Ιωάννας Μπωφόρ που ήταν κόρη του Ιωάννη της Γάνδης τρίτου γιου του Εδουάρδου Γ΄ και της τρίτης συζύγου του και πρώην ερωμένης του Αικατερίνης Σουίνφορντ. Η μητέρα της ήταν μοναδικό παιδί και διάδοχος του Τόμας Μόντακιουτ, 4ου κόμη του Σόλσμπερι και της πρώτης συζύγου του Ελεονώρας Χόλλαντ. Ο αδελφός της Ριχάρδος Νέβιλ, 16ος κόμης του Γουόρικ ήταν ο πλουσιότερος και ισχυρότερος άντρας της Αγγλίας και ένας από τους πρωταγωνιστές στον Πόλεμο των Ρόδων. Η θεία της Σεσίλ Νέβιλ, δούκισσα της Υόρκης μητέρα των βασιλέων Εδουάρδου Δ΄ της Αγγλίας και του Ριχάρδου Γ΄ της Αγγλίας ήταν άλλη μια κυρίαρχη μορφή στις συγκρούσεις που είχαν ξεσπάσει στον Οίκο της Υόρκης στα τέλη του 15ου αιώνα. Τα άλλα αδέλφια της Αλίκης ήταν : η Σεσίλ Νέβιλ, δούκισσα του Γουόρικ o Τζων Νέβιλ, 1ος μαρκήσιος του Μόνταγκιου, o αρχιεπίσκοπος Τζώρτζ Νέβιλ, η Αικατερίνη Νέβιλ, βαρόνη του Χέιστινγκς και ο Τόμας Νέβιλ.
Οι ανιψιές της βαρόνης του Φιτσούγ ήταν : η Ισαβέλλα Νέβιλ, δούκισσα του Κλάρενς που παντρεύτηκε τον αδελφό του Εδουάρδου Δ΄ Γεώργιο Πλανταγενέτη, 1ο δούκα του Κλάρενς και η Άννα Νέβιλ. Η Άννα Νέβιλ παντρεύτηκε σε πρώτο γάμο τον Εδουάρδο του Ουεστμίνστερ γιο και διάδοχο του Ερρίκου ΣΤ΄ της Αγγλίας και της Μαργαρίτας του Ανζού, μετά τον πρόωρο θάνατο του σε μάχη σε ηλικία 17 ετών παντρεύτηκε σε δεύτερο γάμο τον Ριχάρδο του Γκλόστερ που ανέβηκε στον θρόνο ως Ριχάρδος Γ΄ της Αγγλίας.
Κυρία σε συνοδεία βασίλισσας
thumb|right|250px|Το κάστρο του Ράβενσγουορθ κατοικία του συζύγου της Αλίκης Νέβιλ λόρδου του Φιτσούγ Η λαίδη Αλίκη ήταν πολύ στενά συνδεδεμένη με την ανιψιά της Άννα Νέβιλ και έγινε φανατική οπαδός του συζύγου της Ριχάρδου Γ΄ την εποχή που ήταν κηδεμόνας και διεκδικούσε τον θρόνο της Αγγλίας. Όταν ανέβηκε στον θρόνο ως Ριχάρδος Γ΄ (1483) η Αλίκη και η κόρη της Ελισάβετ διορίστηκαν στην συνοδεία της βασίλισσας. Ο Ριχάρδος Γ΄ έκανε στην ίδια και την κόρη της πλούσια δώρα όπως το ακριβότερο ύφασμα για να κατασκευάσει τα φορέματα της. Στην στέψη του 1483 η Αλίκη και η Ελισάβετ ήταν οι δυο από τις επτά κυρίες που βρέθηκαν πίσω από την βασίλισσα. Η οικογενειακή παράδοση της "κυρίας σε συνοδεία" για τις βασίλισσες συνεχίστηκε και με τις απογόνους της Αλίκης Νέβιλ, η δισέγγονη της Αικατερίνη Παρ υπηρέτησε τις υπόλοιπες έξι συζύγους του Ερρίκου Η΄ της Αγγλίας.
Η λαίδη Φιτσούγ είχε τον ίδιο εκρηκτικό χαρακτήρα με τον αδελφό της κόμη του Γουόρικ. Ο σύζυγος της υποκίνησε εξέγερση στα βόρεια εναντίον του Εδουάρδου Δ΄ (1470) και επέτρεψε στον κόμη του Γουόρικ να δραπετεύσει με ασφάλεια, τα ισχυρά χτυπήματα στην συνέχεια προκλήθηκαν από την Αλίκη που οι ικανότητες της ήταν πολύ μεγαλύτερες από αυτές του συζύγου της. Μετά τον θάνατο του λόρδου Φιτσούγ η σύζυγος του μαζί με τα παιδιά της Ριχάρδο, Ρογήρο, Εδουάρδο, Τόμας και Ελισάβετ συναντήθηκαν στο Κόμπους Κρίστι της Γιορκ.
Οικογένεια
Η Αλίκη Νέβιλ μαζί με τον σύζυγο της Χένρι Φιτσούγ απέκτησαν :
Πηγές
Κατηγορία:Οικογένεια Νέβιλ Κατηγορία:Αγγλίδες βαρώνισσες
Κρεμαστά (αποσαφήνιση)
Τα Κρεμαστά είναι περιοχή στα βόρεια της Αιτωλοακαρνανίας.
Κατηγορία:Νομός Αιτωλοακαρνανίας
Μαντενιγιέτ
Το Μαντενιγιέτ (ή Ραχάτ) είναι ένα χωριό στην Περιφέρεια Κυζυλόρντα, στο νοτιοανατολικό Καζακστάν. Απέχει μερικά χιλιόμετρα από τον κεντρικό δρόμο, που οδηγεί στην τοπική πρωτεύουσα, την Κυζυλόρντα. Ακόμη πολλά χωριά βρίσκονται κοντά στο Μαντενιγιέτ.
Λουί-Φρανσουά Κασάς
O Λουί-Φρανσουά Κασάς (γαλλ. Louis-François Cassas, 1756 - 1827) ήταν Γάλλος σχεδιαστής και ζωγράφος τοπίου.
Εξωτερικοί σύνδεσμοι
Κατηγορία:Γάλλοι ζωγράφοι Κατηγορία:Ιππότες της Λεγεώνας της Τιμής Κατηγορία:Ζωγράφοι τοπίων
Μαχαμαντού Νταντά
Ο Μαχαμαντού Νταντά (Mahamadou Danda, γενν. στις 25 Ιουλίου 1951 ) είναι πολιτικός του Νίγηρα, ο οποίος διορίστηκε πρωθυπουργός από το Ανώτατο Συμβούλιο για την Αποκατάσταση της Δημοκρατίας (CSRD) και κυβέρνησε από τις 23 Φεβρουαρίου 2010 ως τις 7 Απριλίου 2011.
Πολιτική καριέρα
Η καριέρα του Νταντά ξεκίνησε στη διάρκεια της προεδρίας του Σεϊνί Κουνσέ, στη δεκαετία του 1970 / Ήταν υπονομάρχης της Νιαμέι από το 1979 ως το 1980 και υπονομάρχης της Φιλινγκέ από το 1983 ως το 1987. Έπειτα από το θάνατο του Κουνσέ, διορίστηκε υπουργός ζωικών πόρων και υδραυλικών ζητημάτων από τον Αλί Σαϊμπού στις 20 Νοεμβρίου 1987 και ως τις 15 Ιουλίου 1988, οπότε και τέθηκε εκτός της κυβέρνησης. Εν συνεχεία έγινε διοικητικός γραμματέας του Εθνικού Εκτελεστικού Γραφείου στο Εθνικό Κίνημα για την Ανάπτυξη της Κοινωνίας (MNSD) στις αρχές της δεκαετίας του 1990. Ο Νταντά υπηρέτησε ως μόνιμος γραμματέας του Ανωτέρου Συμβουλίου για τον Εθνικό Προσανατολισμό για κάποια περίοδο.
Ακολούθησε η διεξαγωγή των εκλογών του 1993. Ο Νταντά ήταν ανώτερος τεχνικός σύμβουλος στον πρωθυπουργό επί θεσμικών θεμάτων από τις 23 Δεκεμβρίου 1997 ως τις 16 Απριλίου 1999.
Μετά το πραξικόπημα του Απριλίου του 1999, ο Νταντά, ο οποίος εθεωρείτο εκπρόσωπος της κοινωνίας των πολιτών, διορίστηκε από την χούντα ως υπουργός τηλεπικοινωνιών, νεολαίας, πολιτισμού και αθλητισμού, καθώς επίσης και κυβερνητικός εκπρόσωπος στις 16 Απριλίου 1999. Παρέμεινε υπουργός ως την παράδοση της εξουσίας από το στρατό το Δεκέμβριο του 1999.
Γεγονότα 2010
Έχοντας στο ενεργητικό του σπουδές στον Καναδά, ο Νταντά υπηρέτησε και ως πολιτικός σύμβουλος στην καναδική πρεσβεία στο Νίγηρα. Μετά την ανατροπή του προέδρου Μαμαντού Ταντζά από το στρατό, στις 18 Φεβρουαρίου του 2010, ο επικεφαλής του CSRD Σαλού Τζιμπό διόρισε τον Νταντά στην προσωρινή πρωθυπουργία, στις 23 Φεβρουαρίου. Ωστόσο, ο Νταντά δεν ανέλαβε και αρχηγός κυβερνήσεως, αξίωμα που ανέλαβε ο Τζιμπό, εκτός από εκείνο του αρχηγού κράτους.
Ο Νταντά δεν ανήκει σε κάποιο πολιτικό κόμμα και μετά το διορισμό του ζήτησε εγγυήσεις για την αποκατάσταση της δημοκρατίας. Την 1η Μαρτίου 2010 διορίστηκε από τον Τζιμπό μεταβατική κυβέρνηση απαρτιζόμενη από 20 υπουργούς. Πέντε χαρτοφυλάκια δόθηκαν σε αξιωματικούς του στρατού, τρεις εκ των οποίων (μεταξύ αυτών και ο υπουργός άμυνας) ήταν στρατηγοί με στενούς δεσμούς με τον ανατραπέντα πρόεδρο Ταντζά.
Παραπομπές
Κατηγορία:Πρωθυπουργοί του Νίγηρα
Πιτά (νομαρχία)
Η Πιτά (γαλλ: Pita) είναι μία από τις τρεις νομαρχίες της περιφέρειας Μαμού στη Γουινέα. Πρωτεύουσα είναι η Πιτά.
Γεωγραφία
Η Πιτά βρίσκεται δυτικά της Γουινέας και του Μαμού. Συνορεύει στα βόρεια με το Λαμπέ, στα ανατολικά με τη Νταλαμπά, στα νότια με την Κιντιά, στα βορειοδυτικά με τη Λελουμά και στα νοτιοδυτικά με το Τελιμελέ.
Δείτε επίσης
Π
Ντίνα Κώνστα
Η Ντίνα (Κωνσταντίνα) Κώνστα (Σάμος, 31 Δεκεμβρίου 1938 – Αθήνα, 3 Ιουλίου 2022) ήταν Ελληνίδα ηθοποιός. Είχε πρωταγωνιστήσει σε πολλές επιτυχημένες τηλεοπτικές σειρές και θεατρικές παραστάσεις.
Βιογραφία
Δεν παντρεύτηκε ποτέ, επειδή δεν της άρεσε η δέσμευση του γάμου. Είχε δηλώσει πως έγινε ηθοποιός επειδή ήταν αυτοκαταστροφικό άτομο.
Απεβίωσε στις 3 Ιουλίου 2022 σε ηλικία 83 ετών.
Πολιτική
Η Ντίνα Κώνστα είχε εκφράσει ανοιχτά τις πολιτικές της απόψεις. Είχε βάλει υποψηφιότητα με τον Συνασπισμό στις Ευρωεκλογές του 1999, στις βουλευτικές εκλογές του 2000, και στις βουλευτικές εκλογές του 2004.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Έλληνες κωμικοί Κατηγορία:Έλληνες πολιτευτές
Τουρκική Ομοσπονδία Καλαθοσφαίρισης
Η Τουρκική Ομοσπονδία Καλαθοσφαίρισης (τουρκικά: Türkiye Basketbol Federasyonu, TBF) είναι το όργανο διοίκησης της καλαθοσφαίρισης στην Τουρκία. Εδρεύει στην Κωνσταντινούπολη και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά και επαγγελματικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Τουρκίας.
Λογότυπο
Το λογότυπο της ομοσπονδίας έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Καλαθοσφαίριση στην Τουρκία
Like a Prayer (τραγούδι, Μαντόνα)
Το "Like a Prayer" είναι ένα τραγούδι της Αμερικανίδας καλλιτέχνιδας Μαντόνα. Κυκλοφόρησε μέσω της μουσικής εταιρείας Sire Records ως πρώτο σινγκλ στις 3 Μαρτίου 1989, για το τέταρτο στούντιο άλμπουμ της, Like a Prayer. Γραμμένο και ηχογραφημένο από τη Μαντόνα και τον Πάτρικ Λέοναρντ τον Σεπτέμβριο του 1988 στην Καλιφόρνια, συμβολίζει μια πιο καλλιτεχνική και προσωπική προσέγγιση στη σύνθεση των τραγουδιών της, αφού η Μαντόνα αισθάνθηκε ότι έπρεπε να ανταποκριθει λίγο περισσότερο και στο ενήλικο κοινό της.
Είναι ένα ποπ - ροκ τραγούδι με στοιχεία γκόσπελ και φανκ. Μια χορωδία παρέχει φωνητικά που ενισχύουν την πνευματική φύση του τραγουδιού και μια ροκ κιθάρα κρατά τη μουσική σκοτεινή και μυστηριώδης. Περιέχει λειτουργικές λέξεις στους στίχους -εμπνευσμένη από την καθολική ανατροφή της- στους οποίους άλλαξε το πλαίσιο μέσα στο οποίο χρησιμοποιήθηκαν, δινοντάς τους μια διπλή έννοια. Οι στίχοι παρουσιάζουν ένα θρησκευτικό θέμα, όμως μπορούν και να ερμηνευτούν και ως σεξουαλικά υπονοούμενα ταυτόχρονα. Επευφημήθηκε από τους κριτικούς και ήταν μια μεγάλη εμπορική επιτυχία. Έγινε το έβδομο νούμερο ένα τραγούδι της στα τσαρτς των Ηνωμένων Πολιτειών ενώ κατέκτησε τα τσαρτς στην Αυστραλία, τον Καναδά, την Ιρλανδία, την Ιταλία, την Ιαπωνία, τη Σουηδία και το Ηνωμένο Βασίλειο. Έχει πουλήσει 5,500,000 αντίτυπα και θεωρείται ένα από τα εμπορικότερα τραγούδια σε φυσική μορφή όλων των εποχών.
Το μουσικό βίντεο απεικονίζει τη Μαντόνα ως μάρτυρα ενός φόνου λευκού κοριτσιού, από λευκούς σουπρεματιστές. Ενώ ένας μαύρος άνδρας συνελήφθη άδικα για τη δολοφονία, η Μαντόνα κρυβέται σε μια εκκλησία αναζητώντας δύναμη για να πάει να καταθέσει. Το βίντεο είναι αρκετά αινιγματικό και οι χαρακτήρες έχουν διπλό ρόλο, όπως γίνεται και στο τραγούδι. Απεικονίζει διάφορα Καθολικά σύμβολα, όπως στίγματα, καύση μεγάλων σταυρών σε στυλ Κου Κλουξ Κλαν, ενώ ονειρεύεται ότι φιλάει έναν μαύρο άγιο. Μετά την κυκλοφορία του το Βατικανό καταδίκασε το βίντεο, ενώ οικογένειες και θρησκευτικές ομάδες διαμαρτυρήθηκαν για τη μετάδοση του. Άρχισαν να μποϊκόταρουν τα προϊόντα της Pepsi, που χρησιμοποίησαν το τραγούδι για την προώθηση του. Το συμβόλαιο μεταξύ της Μαντόνα με την Pepsi τελικά ακυρώθηκε, παρόλο που επέτρεψαν να κρατήσει την αμοιβή της. Το βίντεο θεωρείται ένα από τα καλύτερα της δεκαετίας του 1980 αλλά και όλων των εποχών.
Το έχει συμπεριλάβει σε τέσσερις περιοδείς της, με πιο πρόσφατη τη Rebel Heart Tour, και έχει επανεκτελεστεί από πολλούς καλλιτέχνες. Το τραγούδι είναι γνωστό για το χάος που περιβάλλει το μουσικό βίντεο αλλά και για τις διαφορετικές ερμηνείες του περιεχομένου του, οδηγώντας σε συζητήσεις μεταξύ μουσικών και κινηματογραφικών μελετητών. Εκείνη η περιόδος κρίθηκε ως ένα σημείο καμπής για την καριέρα της Μαντόνα, καθώς άρχισε να θεωρείται μια αποδοτική επιχειρηματίας -κάποια που ήξερε πως να πουλήσει μια ιδέα- αλλά και επίσης μία σοβαρή καλλιτέχνης, αντί για άλλη μία απλή ποπ τραγουδίστρια.
Ιστορικό
Το 1988, από άποψη μουσικής πλευράς ήταν μια ήσυχη χρονιά για τη Μαντόνα. Μετά την κριτική και εμπορική αποτυχία της ρομαντικής ταινίας Who's That Girl, έπαιξε στην παραγωγή του Μπρόντγουεϊ, Speed-the-Plow. Ωστόσο, οι κακές κριτικές που δέχτηκε και εκεί την ενόχλησαν. Ο γάμος της με τον ηθοποιό Σον Πεν τελείωσε και το ζευγάρι υπέβαλε αίτηση διαζυγίου τον Ιανουάριο του 1989. Έγινε 30 χρονών -η ηλικία στην οποία πέθανε η μητέρα της από καρκίνο του μαστού όταν η Μαντόνα ήταν πέντε ετών- και έτσι βίωσε μια συναισθηματική αναταραχή. Σχολίασε τον Μαΐο του 1989 ότι η καθολική ανατροφή της, της δημιουργούσε ένα αίσθημα ενοχής όλη την ώρα: Στον Καθολικισμό είσαι γεννημένος αμαρτωλός και θα είσαι αμαρτωλός για όλη σου τη ζωή. Δεν έχει σημασία πώς θα προσπαθήσεις να ξεφύγεις από αυτό, η αμαρτία θα είναι μέσα σου συνεχώς. Ήταν αυτός ο φόβος που με στοίχειωνε, που με χλεύαζε και με πίκραινε κάθε στιγμή. Η μουσική μου ήταν ίσως ο μόνος τρόπος να αποσπάσω την προσοχή μου. Καταλάβαινε ότι μεγάλωνε, όπως και το βασικό κοινό της. Νιώθοντας την ανάγκη να επιχειρήσει κάτι διαφορετικό, η Μαντόνα ήθελε ο ήχος του νέου άλμπουμ της να δείξει τι θα μπορούσε να γίνει δημοφιλής στον κόσμο της μουσικής. Είχε ορισμένα προσωπικά ζητήματα στον νου της που πίστευε ότι θα μπορούσε να είναι η μουσική κατεύθυνση του άλμπουμ. Για τους στίχους του τραγουδιού, επέλεξε θέματα που μέχρι τότε ήταν προσωπικοί στοχασμοί που δεν έιχε μοιραστεί ποτέ με το ευρύ κοινό. Άρχιζε να ψάχνει τα ημερολογία της για να δει τις επιλογές της. Υπενθύμιζε στον εαυτό της «Τι ήταν αυτό που ήθελα να πω; Ήθελα το άλμπουμ και τα τραγούδια μου να μιλάνε για πράγματα που είχα στο μυαλό μου. Ήταν μια περίπλοκη στιγμή της ζωή μου».
Ανάπτυξη και επικρίσεις
Το κομμάτι δέχθηκε έντονες επικρίσεις και αμφισβήτηση σε όλο τον κόσμο, με τις Χριστιανικές κοινότητες και άλλες ομάδες να διαδήλωνουν κατά του βίντεο, θεωρώντας ότι περιείχε βλάσφημη χρήση χριστιανικών ενοιών και εικόνων. Προχώρησαν επίσης σε παρότρυνση για μποϊκοτάζ του αναψυκτικού Pepsi, το οποίο είχε αναλάβει για εκείνη την περίοδο στην καμπάνια του τη Μαντόνα, ώσπου την ακύρωσαν μετά από λίγο διάστημα.
Όταν έγραφε τους στίχους εισήγαγε λειτουργικές λέξεις στις οποίες ηθέλε να δώσει διπλή έννοια. Ήθελε το τραγούδι να έχει επιφανειακούς ποπ στίχους σχετικά με τη σεξουαλικότητα και τη θρησκεία, αφού πιστεύε ότι θα μπορούσαν να προκαλέσουν μια αντίδραση στον ακροατή. Ο Λέοναρντ εξήγησε ότι δεν ένιωθε άνετα με τους στίχους και τα σεξουαλικά υπονοούμενα που υπήρχαν σε αυτούς. Έδωσε ως παράδειγμα την πρώτη πρόταση του τραγουδιόυ όπου η Μαντόνα τραγουδάει "When you call my name, It's like a little prayer, I'm down on my knees, I wanna take you there (ελλ: Όταν λες το όνομα μου, είναι σαν μία μικρή προσευχή, πέφτω στα γόνατα μου και θέλω να σε πάρω εκεί). Κατάλαβε ότι αναφέρεται σε κάποιον που εκτελεί πεολειξία, είχε μείνει κατάπληκτος και της ζήτησε να αλλάξουν τη γραμμή αλλά εκείνη ήταν ανένδοτη.
Ηχογράφηση
195px|μικρογραφία|δεξιά|Η Μαντόνα στο διαφημιστικό της Pepsi, που προκάλεσε αντιδράσεις. Η Μαντόνα θέλησε να περιέχει γκόσπελ μουσική το τραγούδι, χωρίς καθόλου ενοργάνιση, μόνο τον ήχο ενός οργάνου και αυτή να τραγουδάει. Έτσι άρχισε να πειραματίζεται χρησιμοποιώντας μόνο τα φωνητικά της. Μετά την ολοκλήρωση του τραγουδιού, η Μαντόνα με τον Λέοναρντ αποφάσισαν να το ηχογραφήσουν μαζί με μια χορωδία, τον Σεπτέμβριο του 1988. Συναντήθηκαν και οι δύο τους με τον μουσικό Αντρέ Κράουτς και τον τραγουδιστή Ρομπέρτο Νοριέγκα και υπέγραψαν να δώσουν τα φωνητικά η χορωδία τους. Ο Κράουτς εξέτασε τους στίχους καθώς ήθελε να «μάθει ποια θα μπορούσε να είναι η πρόθεση του τραγουδιού. Είμαστε πολύ ιδιαίτεροι στην επιλογή πάνω σε τι και ποιον θα εργαστούμε και αυτό που ακούσαμε μας άρεσε». Πήρε τη χορωδία του μαζί του στο στούντιο εγγραφής «Jonny Yuma», και τους εξήγησε τι έπρεπε να κάνουν κατά τη διάρκεια της εγγραφής. Είχε ακούσει το ντέμο του Like a Prayer στο αυτοκίνητό του και κατεύθυνε τη χορωδία ανάλογα. Η χορωδία καταγράφηκε ξεχωριστά, γιατί ο Λέοναρντ ήθελε να προστεθεί κατά τη διάρκεια της μετέπειτα παραγωγής.
Η εγγραφή χρειάστηκε περισσότερο χρόνο από το συνηθισμένο, καθώς η Μαντόνα με τον Λέοναρντ αγωνίστηκαν στο στούντιο με «νύχια και με δόντια». Σύμφωνα με τη συγγραφέα Lucy O'Brien, η τραγουδίστρια ήθελε να αποδείξει ότι η δεύτερη ευκαιρία της ως παραγωγός δίσκων (μετά από το προηγούμενο άλμπουμ της True Blue) δεν ήταν απλά θέμα τύχης. Ο Λέοναρντ άρχισε να εργάζεται για τις αλλαγές των χορδών στο ρεφραίν. Προσέλαβε τον κιθαρίστα Μπρούς Γκάιτς και τον μπασίστα Γκάι Πρατ για να δουλέψουν στο κομμάτι. Ο Πρατ είχε με τη σειρά του προσλάβει μερικούς πρόσθετους ντράμερς. Την ημέρα της εγγραφής, οι ντράμερς ακυρώθηκαν, αφού ενοχλούσαν τη Μαντόνα και άρχισε να φωνάζει και να βρίζει αφειδώς τους Λέοναρντ και Πρατ. Ο παραγωγός τότε προσέλαβε βρετανούς τυμπανιστές και κιθαρίστες όπως τον Τσέστερ Κάμεν, τον Ντέιβιντ Γουάλιαμς και τον Ντάν Χαφ. Ο ίδιος σχολίασε ότι η επιλογή του ήταν σκόπιμη καθώς είναι οπαδός του Βρετανικού ροκ και ήθελε αυτό το είδος διάθεσης και ιδιαιτερότητας στο Like a Prayer, καθώς και τα άλλα τραγούδια του άλμπουμ.
Η Μαντόνα είχε τη δική της γνώμη για το πώς πρέπει να παίξουν τα διαφορετικά μουσικά όργανα για να επιτύχουν τον ήχο που είχε οραματιστεί. Ο Πρατ μετά την καταγραφή του μεσαίου ρεφραίν, ενημέρωσε τους μουσικούς για κάποιες αλλαγές στην παραγωγή. Η ομάδα έλεγξε τις οδηγίες για ακόμη μία φορά και έκαναν μια τελική ηχογράφηση με τα φωνητικά και μία με τα έγχορδα. Ο Γκάιτς άκουσε τη Μαντόνα να λέει στον Λέοπαρντ ότι δεν χρειάζεται να γίνει άλλη ηχογράφηση για το τραγούδι. Ο Λέοναρντ έδωσε έπειτα το κομάτι στον Μπίλ Μπότρελ για τη διαδικασία μιξης. Ο παραγωγός θεώρησε ότι τα μπόνγκο και τα λατινικά κρουστά θα ακουγόταν πραγματικά αταίριαστα αν προστεθεί και η χορωδία του Κράουτς, οπότε τα απομάκρυνε. Για την εισαγωγή του τραγουδιού, ο Λέοναρντ χρησιμοποίησε κάποιες κιθάρες από τον μουσικό Prince, ο οποίος είχε ερωτηθεί από τη Μαντόνα να συνεισφέρει στο κομμάτι. Υπενθύμισε το 2014 ότι τίποτα άλλο από τον Prince δεν χρησιμοποιήθηκε στο άλμπουμ, αλλά μόνο κάποια εφέ γύρω από τα ρεφραίν ίσως ήταν δικά του. Ο Τζούνιορ Βασκουέζ έκανε το remix για την 12" έκδοση του κομματιού, επικαλύπτοντας τον ήχο της χορωδίας με το τραγούδι του Fast Eddie, το Let's Go.
Σύνθεση
Το Like a Prayer είναι ένα ποπ - ροκ τραγούδι που ενσωματώνει στοιχεία γκόσπελ και φανκ μουσικής. Σύμφωνα με παρτιτούρες που δημοσιεύτηκαν στο Musicnotes.com, το τραγούδι ακολουθεί ένα μέτρο σε κοινή χρονική στιγμή και συντέθηκε στο κλειδι D ελάσσονα τόνου, με ένα μέτριο τέμπο 120 κτύπων ανά λεπτό. Τα φωνητικά της Μαντόνα κυμαίνονται από A3 νότες έως F5. Το κομμάτι ξεκινά με μια εξέλιξη χορδής σε Dm-C/D-Gm/D-Dm στο εναρκτήριο ρεφρέν και μια ακολουθία Dm-C/E-C7-B♭-F/A στα κουπλέ. Η έκδοση του άλμπουμ διαθέτει μπάσο από τον Γκάι Πρατ που διπλασιάζεται από ένα αναλογικό συνθεσάιζερ Minimoog, ενώ η 7" έκδοση έχει διαφορετικό μπάσο που παίζεται από τον Ράντι Τζάκσον. Το remix πραγματοποιήθηκε από τον Σεπ Πετιμπόν για το 12" σινγκλ του τραγουδιού, και μια διαφορετική έκδοση του εμφανίζεται στο άλμπουμ της Μαντόνα, The Immaculate Collection το 1990.
Το τραγούδι ξεκινάει με τον ήχο μίας βαριάς ροκ κιθάρας που σταματάει ξαφνικά μετά από μερικά δευτερόλεπτα και αντικαθίσταται από μία χορωδία και τον ήχο ενός εκκλησιαστικού οργάνου. Η Μαντόνα τραγουδά τις πρώτες γραμμές που συνοδεύονται από ελαφρά κρουστά, καθώς τα τύμπανα ξεκινούν κατά τη διάρκεια του πρώτου κουπλέ. Τα κρουστά και ο ήχος της χορωδίας προστίθενται εναλλάξ μεταξύ των στίχων και των γεφυρών του τραγουδιού, μέχρι το δεύτερο ρεφρέν. Σε αυτό το σημείο οι κιθάρες αρχίζουν να τρεμοπαίζουν από αριστερά προς τα δεξιά, συνοδευόμενες από bassline. Ο Ρίκι Ρούκσμπι, συγγραφέας του «The Complete Guide to the Music of Madonna», σχολίασε ότι το Like a Prayer ήταν το πιο πολύπλοκο κομμάτι που η Μαντόνα είχε επιχειρήσει να κάνει μέχρι εκείνη τη στιγμή της καριέρας της. Πιστεύει ότι η πολυπλοκότητα συσσωρεύεται περισσότερο μετά το δεύτερο ρεφρέν, όταν η χορωδία υποστηρίζει πλήρως τα φωνητικά της Μαντόνα και επαναλαμβάνει τις πρώτες γραμμές του κομματιού, που αυτή τη φορά συνοδεύεται από συνθεσάιζερ και ντραμς. Το τραγούδι τελειώνει με μια τελική επανάληψη του ρεφρέν και τη χορωδία ξεθωριάζει σταδιακά.
Ο Taraborrelli σημείωσε στη βιογραφία Madonna: An Intimate Biography, ότι οι στίχοι του τραγουδιού αποτελούνται από «μια σειρά κουμπιών που ωθούν ανωμαλίες». Με την προσθήκη των διπλών μηνυμάτων της Μαντόνας στους στίχους, το Like a Prayer ακουγόταν θρησκευτικό σε αυτόν, αλλά με μία ένταση σεξουαλικής έντασης. Αυτό επιτεύχθηκε από την γκόσπελ χορωδία, η φωνή της οποίας αυξάνει την πνευματική φύση του τραγουδιού, ενώ ο ήχος της ροκ κιθάρας το κρατά σκοτεινό και μυστήριο. Για τον O'Brien, οι στίχοι περιγράφουν ότι η Μαντόνα έλαβε μια κλήση από τον Θεό. Ορισμένα τμήματα των στίχων θεωρήθηκαν ότι αναφέρονται στον Σον Πεν και τον αποτυχημένο γάμο τους. Σύμφωνα με τον Πράιγια Έλαν από το NME, η γραμμή «Just like a muse to me, You are a mystery» ήταν ένα παράδειγμα αυτού. Αυτό ήταν επίσης εμφανές στο εξώφυλλο για την έκδοση 12" σινγκλ, ζωγραφισμένο από τον αδελφό της, Κρίστοφερ Τσικόνε, που δείχνει τα γράμματα MLVC -δηλαδή, Madonna Louise Veronica Ciccone- με ένα περίεργο γράμμα P για Penn, αποσπασμένο από τη λέξη.
Κριτική
195px|μικρογραφία|αριστερά|Η Μαντόνα εκτελώντας το Like a Prayer στην Blond Ambition περιοδεία της, το 1990. Μετά την κυκλοφορία του Like a Prayer στις 3 Μαρτίου 1989, το τραγούδι έλαβε ευρεία επευφημία από κριτικούς, δημοσιογράφους και ακαδημαϊκούς. Ο Taraborrelli σχολίασε ότι το κομμάτι: ''άξιζε κάθε «στάλα» περιέργειας που δημιούργησε. Παρότι το τραγούδι είναι χορευτικό, δείχνει την εκπληκτική ικανότητα της Μαντόνα να εμπνέει έντονα, αντικρουόμενα συναισθήματα κατά τη διάρκεια ενός τραγουδιού, κάνοντας τον ακροατή να ξύνει το κεφάλι του για απαντήσεις -και να λαχτάρα για περισσότερο.'' Ο Στίφεν Χόλντεν από τους The New York Times, γράφοντας για την εκ νέου ανανέωση της εικόνας της, παρατήρησε πως ο ήχος της είχε αλλάξει από την απλή «χορευτική ποπ» στην πλούσια, πλήρως στρογγυλεμένη ποπ του Like a Prayer. Η Lucy O'Brien θεώρησε ότι η πιο αξιοσημείωτη πτυχή του Like a Prayer ήταν η χρήση των λειτουργικών λέξεων: ''Υπάρχει η επιφανειακή έννοια, η διαμόρφωση της σεξουαλικότητας με ποπ στίχους που ακούγεται τόσο γλυκό, αλλά βαθύτερα είναι μια αυστηρή διαμεσολάβηση στην προσευχή. '' Την άποψη αυτή συμμεριζόταν και η Μαίρη Κρος, η οποία έγραψε στη βιογραφία της Μαντόνα ότι το τραγούδι είναι μία μίξη του ιερού και της βεβήλωσης. Εκεί βρίσκεται ο θρίαμβος της Μαντόνα με το Like a Prayer, ακόμα ακούγεται ακόμα πιασάρικο και χορευτικό.
Θετικά σχόλια προέρχονται επίσης και από κριτικούς της σύγχρονης μουσικής.Ο Στίβεν Τόμας Ερλιγουάιν από το AllMusic ονόμασε το κομμάτι «όμορφα στοιχιωμένο» και αισθάνθηκε ότι έδειξε μια επιβλητική αίσθηση της ικανότητας της Μαντόνα να δημιουργεί και να συνθέτει μουσική. Σύμφωνα με το Rolling Stone, ακούγεται ένδοξο και είναι το πιο υπερβατικό και πιο ακαταμάχητο τραγούδι στην καριέρας της. Ο Τζιμ Φάρμπερ από το Entertainment Weekly σχολίασε ότι το γκόσπελ-επηρεασμένο κομμάτι αποδεικνύε ότι οι επιδόσεις της τραγουδίστριας στη στιχουργική και τη σύνθεση είχαν φτάσει σε νέα «ουράνια ύψη». Ο Σαλ Σινκεμάνι από το περιοδικό Slant εντυπωσιάστηκε από την παραγωγή του τραγουδιού, συγχαίροντας τον «εκκλησιαστικό» του σεβασμό και τα θρησκευτικά συναισθήματα που αποπνέει.
Εμπορικότητα και πωλήσεις
Στην Αυστραλία αποδείχθηκε μεγάλη επιτυχία επίσης. Έκανε το ντεμπούτο του στο νούμερο τρία στις 19 Μαρτίου 1989. Την επόμενη εβδομάδα έφτασε στην κορυφή του τσαρτ και παρέμεινε εκεί για άλλες τέσσερις εβδομάδες. Παρουσιάστηκε για συνολικά 22 εβδομάδες και πιστοποιήθηκε πλατινένιο με πωλήσεις 70.000 αντιτύπων. Ήταν το πιο εμπορικό κομμάτι για το 1989 στην Αυστραλία. Στη Νέα Ζηλανδία είχε παρόμοια πορεία με την Αυστραλία, κάνοντας το ντεμπούτο του στον αριθμό τρία και φτάνοντας στον αριθμό ένα την ακριβώς επόμενη εβδομάδα. Παρέμεινε στα τσαρτς για συνολικά 13 εβδομάδες εκεί. Στην Ιαπωνία έγινε το έβδομα νούμερο ένα τραγούδι της και παρέμεινε στην πρώτη θέση για τρεις εβδομάδες.
Στο Ηνωμένο Βασίλειο, το Like a Prayer έφτασε αρχικά στον αριθμό δύο, πριν μετακινηθεί στην κορυφή την επόμενη εβδομάδα, παραμένοντας εκεί για τρεις εβδομάδες. Με αυτό να γίνεται το έκτο της τραγούδι που κατακτάει την πρώτη θέση εκεί, η Μαντόνα γίνεται η καλλιτέχνης με τα περισσότερα νούμερο ένα τραγούδια για τη δεκαετία του 1980 στο Ηνωμένο Βασίλειο. Ήταν το δέκατο πιο εμπορικό σινγκλ για το 1989 και πιστοποιήθηκε χρυσό, με 400.000 πωλήσεις. Σύμφωνα με το Official Charts Company της Αγγλίας, έχει πουλήσει 617.000 αντίτυπα μέχρι τον Αύγουστο του 2017. Σε όλη την Ευρώπη, το κομμάτι έφτασε στο νούμερο ένα στο Βέλγιο, την Ιρλανδία, τη Νορβηγία, τη Σουηδία και την Ελβετία. Στις Μαρτίου 1989, έφτασε την κορυφή στα European Hot 100 Singles τσαρτς. Ήταν το πέμπτο νούμερο της Μαντόνα και έκατσε στην πρώτη θέση για δώδεκα εβδομάδες. Στις 15 Μαϊου 2010, μετά τη μετάδοση του επεισοδίου του Glee «The Power of Madonna», το Like a Prayer ξανάμπήκε στα τσαρτ στο νούμερο σαράντα εφτά, είκοσι ένα χρόνια από την κυκλοφορία του.
Παγκοσμίως ήταν το πιο εμπορικό σινγκλ το 1989, ενώ έχει πουλήσει πάνω από 5.000.000 αντίτυπα και αποτελεί ένα από τα πιο επιτυχημένα τραγούδια όλων των εποχών. Το επίσημο βίντεο έχει συγκεντρώσει πάνω από 89.000.000 προβολές στο YouTube έως τις 9 Νοεμβρίου 2018, ενώ στο Spotify, οι δύο εκδόσεις του κομματιού μαζί, έχουν συνολικά πάνω από 145.000.000 αναπαραγωγές.
Ιδέα και γυρίσματα
Το μουσικό βίντεο για το Like a Prayer το σκηνοθέτησε η Μάρι Λάμπερτ και γυρίστηκε στα Raleigh Studios στο Χόλυγουντ και στο Σαν Πέδρο, Καλιφόρνια. Είχαν συνεργαστεί μαζί και σε προηγούμενα βίντεο της Μαντόνα, όπως τα Like a Virgin, La Isla Bonita και Borderline. Η τραγουδίστρια θέλησε το βίντεο να είναι πιο προκλητικό απ' ότι είχε κάνει ως τότε, γιατί σύμφωνα με την ίδια, προσπαθούσε πάντα να βελτιωθεί. Έχοντας ήδη μιλήσει για την εφηβική εγκυμοσύνη με το βίντεο του Papa Don't Preach, ήθελε να αναφερθεί και αντιμετωπίσει τον ρατσισμό με το βίντεο, απεικονίζοντας ένα ζευγάρι διαφορετικών φυλών που δέχεται επίθεση από Κου Κλουξ Κλαν. Ωστόσο μετά από σκέψεις κατέληξε σε άλλο προκλητικό θέμα που θα κρατήσει και τους θρησκευτικούς συνειρμούς του κομματιού. Έπαιζε το τραγούδι ξανά και ξανά για να κάνει εικόνα το βίντεο που φανταζόταν, οπού ήταν: 265px|μικρογραφία|Η Μαντόνα στο βίντεο του τραγουδιού, χορεύοντας μπροστά από τους φλεγόμενους σταυρούς."Η ιστορία ενός κοριτσιού που είναι τρελά ερωτευμένη με έναν μαύρο άνδρα και υπάρχει αυτός ο απαγορευμένος διαφυλετικός έρωτας. Ο τύπος που ερωτεύεται τραγουδάει σε μια χορωδία, είναι εμμονική με αυτόν και πηγαίνει συνέχεια στην εκκλησία. Στη συνέχεια μετατρέπεται σε μια μεγαλύτερη ιστορία, η οποία αφορά τον ρατσισμό και τη μισαλλοδοξία." Η Λάμπερτ είχε μία διαφορετική οπτική όψη του τραγουδιού στο μυαλό της. Ένιωσε ότι ήταν περισσότερο για την έκσταση, ειδικά μια σεξουαλική, και το πώς σχετίζεται με τη θρησκευτική έκσταση. Άκουσε το τραγούδι με τη Μαντόνα αρκετές φορές και μαζί αποφάσισαν να συμπεριλάβουν το κομμάτι της έκστασης. Μια υπο-πλοκή σχετικά με τη Μαντόνα ως μάρτυρα ανθρωποκτονίας συμπεριλήφθηκε, η οποία έγινε το έναυσμα για τη σεξουαλική και τη θρησκευτική έκσταση. Ο ηθοποιός Λίον Ρόμπινσον προσλήφθηκε για να παίξει τον ρόλο ενός αγίου, εμπνευσμένο από τον Martin de Porres, τον πολιούχο άγιο για όσους αναζητούν διαφυλετική αρμονία.
Το βίντεο τραβήχτηκε σε τέσσερις μέρες, με μια επιπλέον μέρα για την επανεκτέλεση ορισμένων σκηνών ξανά. Αρχικά είχαν δημιουργήσει ένα άγαλμα του Ρόμπινσον για να χρησιμοποιηθεί ως διακόσμηση. Ο ηθοποιός γύρισε μόνο τις ζωντανές σκηνές. Ωστόσο, κατά τη διάρκεια της μετα-παραγωγής, η Λάμπερτ διαπίστωσε ότι το άγαλμα δεν έμοιαζε αρκετά με τον Ρόμπινσον, ο οποίος κλήθηκε να ξαναγυρίσει τις αντίστοιχες σκηνές. Έπρεπε να ενεργήσει ως άγαλμα και απαιτούσε ιδιαίτερο μακιγιάζ για τις πολλές λήψεις. Ο ηθοποιός δήλωσε ότι το να στέκεσαι σαν ένα άγαλμα ήταν δύσκολο, αφού: ''Πρώτον, δεν ήξερα πόσο δύσκολο είναι να στέκεται απόλυτα ψηλά και ευθεία με την πλάτη χωρίς να κινηθείς. Δεύτερον, ως ερμηνευτής, είχα αρκετό άγχος και το να μείνω ακίνητος ήταν δύσκολο''.
Σύνοψη
195px|μικρογραφία|αριστερά|Σκηνή από το βίντεο κλιπ. Το βίντεο ξεκινάει με τη Μαντόνα να γίνεται μάρτυρας στον φόνο μίας νεαρής γυναίκας που ληστεύεται και δολοφονείται από μια ομάδα ανδρών, αλλά είναι πάρα πολύ παγωμένη από φόβο να διαμαρτυρηθεί ή αντιδράσει. Ένας μαύρος άνδρας που περνάει από το δρομάκι βλέπει το περιστατικό και τρέχει να βοηθήσει τη γυναίκα, ενώ οι δολοφόνοι φεύγουν ακριβώς όταν καταφτάνει η αστυνομία. Η αστυνομία υποψιάζεται λανθασμένα ότι ο μαύρος άνδρας είναι ο δολοφόνος και τον συλλαμβάνουν. Οι πραγματικοί δολοφόνοι δίνουν μια απειλητική ματιά στη Μαντόνα και φεύγουν. Τότε η πρωταγωνίστρια φεύγει από τη σκηνή του εγκλήματος και δραπετεύει σε μια εκκλησία. Εκεί βλέπει ένα άγαλμα αγίου μέσα σε ένα κλουβί που θυμίζει τον μαύρο άνδρα από πριν. Καθώς το τραγούδι ξεκινά, εκφράζει μια προσευχή μπροστά στο άγαλμα που φαίνεται να δακρύζει.
Η Μαντόνα ξαπλώνει σε ένα στασίδι και ονειρεύεται ότι πετάει στον ουρανό.Ξαφνικά μία γυναίκα, που αντιπροσωπεύει τη δύναμη και την πυγμή, την πιάνει και τη συμβουλεύει να κάνει ότι είναι σωστό και μετά την αφήνει να πετάξει στον ουρανό ξανά. Ακόμα μέσα στο όνειρο, η Μαντόνα επιστρέφει στο άγαλμα, το οποίο ζωντανεύει και μεταμορφώνεται στον μαύρο άνδρα που είχε δει νωρίτερα. Φιλάει το μέτωπό της και φεύγει από την εκκλησία καθώς αυτή μαζεύει ένα μαχαίρι και κόβει τις παλάμες της, αφήνωντας σημάδια και αιμορραγώντας. Διάφορες διάσπαρτες σκηνές δείχνουν τη Μαντόνα στην πρώτη, να τραγουδάει και να χορεύει μανιωδώς μπροστά σε σταυρούς που έχουν πιάσει φωτιά, στη δεύτερη να φιλάει τον μαύρο άγιο στο στόμα, και στην τελευταία να περιβάλλεται από μια χορωδία μέσα στην εκκλησία. Ξυπνάει, πηγαίνει στη φυλακή και λέει στην αστυνομία ότι είχε δει το έγκλημα και ότι ο μαύρος άνδρας είναι αθώος. Η αστυνομία τον ελευθερώνει. Το βίντεο τελειώνει καθώς η Μαντόνα χορεύει μπροστά από τους φλεγόμενους σταυρούς, ενώ στη συνέχεια όσοι εμπλέκονται στην ιστορία κάθονται σε μία σειρά, υποκλίνονται και συνεχίζουν να χορεύουν όλοι μαζί καθώς οι κόκκινες κουρτίνες της σκηνής κατεβαίνουν.
Διαφημιστικό της Pepsi
Η Pepsi μετέδωσε το διαφημιστικό για πρώτη φορά κατά τη διάρκεια της παγκόσμιας προβολής των 31ων βραβείων Grammy τον Φεβρουάριο του 1989. Μια εβδομάδα αργότερα, η διαφήμιση έκανε πρεμιέρα και στην τηλεόραση, κατά τη διάρκεια της sitcom σειράς Μπιλ Κόσμπι, που ήταν μία από τις πιο δημοφιλείς σειρές εκείνης της εποχής. Με τίτλο «Make a Wish», το δίλεπτο διαφημιστικό απεικόνιζε τη Μαντόνα να κάνει ταξίδι πίσω στον χρόνο, στις αναμνήσεις της παιδικής της ηλικίας. Αρχίζει καθώς η τραγουδίστρια παρακολουθεί κάποιο βίντεο από ένα πάρτι γενεθλίων της όταν ήταν παιδί. Αναπολώντας, ανταλλάσσει θέσεις με τον μικρό εαυτό της μέσα στο βίντεο. Η νεαρή Μαντόνα περιπλανιέται άσκοπα γύρω από το δωμάτιο της ενήλικης Μαντόνα, ενώ η δεύτερη χορεύει με τους παιδικούς φίλους της στον δρόμο και μέσα σε ένα μπαρ. Η διαφήμιση συνεχίζεται καθώς η ενήλικη Μαντόνα χορεύει μέσα σε μια εκκλησία, περιτριγυρισμένη από μια χορωδία και ο μικρότερος ευατός της ανακαλύπτει την παλιά πια κούκλα της. Καθώς και οι δύο επανέρχονται στην πραγματικότητα ξανά, η ενήλικη Μαντόνα κοιτάζει προς την τηλεόραση και λέει «Go ahead, make a wish». Στο τέλος, και οι δύο εκδοχές της Μαντόνα σηκώνουν το κουτάκι της Pepsi σαν να κάνουν πρόποση η μία στην άλλη.
Υπολογίζεται ότι 250.000.000 άνθρωποι σε όλο τον κόσμο είδαν τη διαφήμιση, που διευθύνθηκε από τον Τζόι Πύτκα. Ο εκπρόσωπος της εταιρείας Τοντ Μακένζι, δήλωσε ότι η διαφήμιση είχε προγραμματιστεί να προβληθεί ταυτόχρονα στην Ευρώπη, την Ασία, την Αυστραλία και τη Βόρεια Αμερική. Ο Μπόμπ Γκάρφιλντ από την Advertising Age παρατήρησε ότι: από την Τουρκία προς το Ελ Σαλβαδόρ και σε οποιαδήποτε χώρα της Αμερικής, περίπου 500.000.000 μάτια ήταν κολλημένα στην οθόνη. Η Λέσλι Σαβάν από τη Village Voice σημείωσε ότι το διαφημιστικό χαρακτηρίζεται ως «ύμνος» για τις παγκόσμιες δυνατότητες εκείνης της εποχής των ηλεκτρονικών αναπαραγωγών -γιορτάζει τόσο τις φιλοδοξίες της εταιρείας του αναψυκτικού, όσο και της Μαντόνα.
Αντίδραση και διαμαρτυρίες
177px|μικρογραφία|δεξιά|Το διαφημιστικό της Pepsi προκάλεσε σειρές διαμαρτυρίων ανά τον κόσμο, ακόμα και ο [[Πάπας Ιωάννης Παύλος Β΄ πήρε μέρος και ζήτησε την απαγόρευση οποιασδήποτε εμφάνισης της Μαντόνα στην Ιταλία.]] Την επομένη μέρα μετά από το διαφημιστικό της Pepsi, η Μαντόνα κυκλοφόρησε το κανονικό μουσικό βίντεο του Like a Prayer στο MTV. Ο Taraborrelli σημείωσε ότι στο βίντεο, η Μαντόνα χόρευε με τόσο μεγάλη αφθονία σαν να γνώριζε ότι θα έφερνε μία αναταραχή και δεν μπορούσε να περιμένει να δει τι θα συμβεί. Το βίντεο έλαβε αρκετά θετική ανταπόκριση από δημοσιογράφους και κριτικούς. Ο Τζέιμι Πόρτμαν από την εφημερίδα The Daily Gazette θεώρησε ότι το κλιπ θα μπορούσε να είναι: ευάλωτο στις κατηγορίες ότι είναι κραυγαλέα προκλητικό. Ο Ντέιβιντ Ρόουζνθαλ από το The Speaker-Review βρήκε το βίντεο οπτικά εντυπωσιακό, ωστόσο η Έντνα Γκούντερσεν από την USA Today δεν καταλάβαινε το μένος των μέσων μαζικής ενημέρωσης προς το κλιπ: Η Μαντόνα είναι μια καλή κοπέλα στο βίντεο που σώζει κάποιον, ποια είναι το τρομερό; Μεταξύ των κριτικών μουσικής, ο Φιλ Κλόερ από τη Record-Journal θεώρησε ότι όποιος και να καταδικάσει το βίντεο ως ρατσιστικό ή όχι: είναι σίγουρα μία επιλήψιμη πράξη της τραγουδίστριας, διότι εκμεταλλεύτηκε ένα «σύμβολο του κακού» (τους φλέγομενους σταυρούς του Κου Κλουξ Κάν) προκειμένου να πουλήσει άλμπουμ. Γράφοντας για το Los Angeles Times, ο Κρίς Ουίλμαν συγχαίρει το βίντεο για την απεικόνιση ενός τραγουδιού αγάπης, παρά βλασφημίας, θεώρησε πιο ενδιαφέρον στιγμή τα στίγματα που παρουσιάστηκαν στο κλιπ.
Διάφορες θρησκευτικές ομάδες παγκοσμίως, συμπεριλαμβανομένου του Βατικανού, διαμαρτυρήθηκαν αμέσως για το βίντεο, λέγοντας ότι περιείχε βλάσφημη χρήση των χριστιανικών εικόνων. Ζήτησαν εθνικό μποϊκοτάζ των θυγατρικών της Pepsi και της PepsiCo, συμπεριλαμβανομένων των αλυσίδων φαστ φουντ Kentucky Fried Chicken, Taco Bell και Pizza Hut. Η Pepsi αρχικά ήθελε να συνεχίσει να εκπέμπει τη διαφήμιση, παρόλο που αιφνιδιάστηκαν από τις διαμαρτυρίες. Εξήγησαν τις διαφορές μεταξύ της διαφήμισής τους και των καλλιτεχνικών απόψεων της Μαντόνα, αν και τελικά υπέκυψαν στις διαμαρτυρίες και ακύρωσαν το συμβόλαιο. Σύμφωνα με τον Taraborrelli, η εταιρεία ήταν τόσο πρόθυμη να απομακρυνθεί από τη συνεργασία μαζί της, που της επέτρεψαν να κρατήσει την προκαταβολή των 5.000.000 δολαρίων. Εν τω μεταξύ, ο Πάπας Ιωάννης Παύλος Β΄ ενεπλάκη στη διαμάχη και ενθάρρυνε τους οπαδούς του να μποϊκοτάρουν την τραγουδίστρια στην Ιταλία. Διαμαρτυρίες από μια μικρή καθολική οργάνωση στη χώρα ώθησαν το ιταλικό κρατικό τηλεοπτικό δίκτυο «RAI» και τη δισκογραφική εταιρεία «WEA» της Μαντόνα να μη μεταδίδουν το βίντεο εκεί. Η Μαντόνα δήλωσε προς υπερασπισή της ότι: Η τέχνη πρέπει να είναι αμφιλεγόμενη.